mariaria/ykt_dataset huggingface dataset:
Балыыhа клоуннара (тэрилтэ). Балыыһа Клоуннара — уустук олоххо түбэспит оҕолорго көмөлөһөргө анаан тэриллибит автономнай киэмэрчэскэйэ суох тэрилтэ ().
“Балыыһа Клоуннара” тэрилтэ балыыһаҕа сытан эрэ эмтэнэр оҕолор атахтарыгар турууларыгар көмөлөһөр аналлаах тэрилтэ. Ол курдук тэрилтэ үлэһиттэрэ клоунада көмөтүнэн арт-терапия уонна игротерапия ыыталлар. Итилэри ыытарга туох даҕаны эмп-томп наадата суох. Оҕолору үтүө санаа, үөрүү-көтүү көмөтүнэн эмтииллэр.
Тэрилтэ салайар уоргана.
Оҕолору маннык ньыманан реабилитациялааһын аан дойдуга киэҥник тарҕаммыт. Онтун ааһан клоунада ыалдьа сытар оҕо доруобуйатыгар үтүөтүн дьайарын билим чинчийиилэрэ, өр кэмнээх кэтээн көрүү дакаастаан турар. Арассыыйатааҕы оҕо мэдэссинискэй тэрилтэлэригэр “мэдэссинискэй клоуннар” баар буолуохтаахтар” диэн этиини дойду үгүс балыыһата өйүүр. Олор истэригэр бааллар:
“Балыыһа Клоуннара” автономнай кэмиэрчэскэйэ суох тэрилтэ ити үөһэ ааттаммыт кииннэргэ уонна Москубаны таһынан Арассыыйа 5 атын эрэгийиэнигэр быраастары кытары тэҥҥэ үлэлиир.
Балыыһа Клоуннара (тэрилтэ). Балыыһа Клоуннара – уустук олоххо түбэспит оҕолорго көмөлөһөргө анаан тэриллибит автономнай киэмэрчэскэйэ суох тэритэ (нуучч. – АНО “Больничные Клоуны”).
“Балыыһа Клоуннара” тэрилтэ балыыһаҕа сытан эрэ эмтэнэр оҕолор атахтарыгар турууларыгар көмөлөһөр аналлаах тэрилтэ. Ол курдук тэрилтэ үлэһиттэрэ клоунада көмөтүнэн арт-терапия уонна игротерапия ыыталлар. Итилэри ыытарга туох даҕаны эмп-томп наадата суох. Оҕолору үтүө санаа, үөрүү-көтүү көмөтүнэн эмтииллэр.
Тэрилтэ тэрийээччилэрэ: • Анатолий Александрович Павлов; • Галина Олеговна Шатилова; • Константин Сергеевич Седов.
Тэрилтэ салайар уоргана: • Дмитрий витальевич Литвинов – мэдэссиинэ билимин хандьыдаата, ФНКЦ Оҕо Гемотологиятын киинин кылаабынай бырааһын солбуйааччы; • Татьяна Юрьевна Захарова – Экэниэмикэ үрдүкү оскуолатын проректорын солбуйааччы; • Константин Сергеевич Седов – Арассыыйа балыыһаҕа үлэлиир бастакы профессиональнай клоуна.
Оҕолору маннык ньыманан реабилитациялааһын аан дойдуга киэҥник тарҕаммыт. Онтун ааһан клоунада ыалдьа сытар оҕо доруобуйатыгар үтүөтүн дьайарын билим чинчийиилэрэ, өр кэмнээх кэтээн көрүү дакаастаан турар. Арассыыйатааҕы оҕо мэдэссинискэй тэрилтэлэригэр “мэдэссинискэй клоуннар” баар буолуохтаахтар” диэн этиини дойду үгүс балыыһата өйүүр. Олор истэригэр бааллар: • Арассыыйатаҕы оҕо килиниичэскэй балыыһата; • Р.Рогачев аатынан Федеральнай научнай-килиниичэскэй киин; • Р.Горбачева аатынан Силии трансплантациятын киинэ.
“Балыыһа Клоуннара” автономнай кэмиэрчэскэйэ суох тэрилтэ ити үөһэ ааттаммыт кииннэргэ уонна Москубаны таһынан Арассыыйа 5 атын эрэгийиэнигэр быраастары кытары тэҥҥэ үлэлиир.
Седов Константин Сергеевич. Константин Сергеевич Седов (кулун тутар 24 күнүгэр 1981 сыллаахха төрөөбүт) — артыыс, клоун, “Балыыһа Клоуннара” автономнай кэмиэрчэскэйэ суох тэрилтэ уус-уран салайааччыта. “Чемодан бабочек” уонна “Знакомство с зимой” клоуннар испэктээктэригэр оонньообута.
Константин Седов Экэниэмикэ үрдүкү оскуолатын уонна ВГИК-кэ артыыстыыр маастарыстыба оскуолатын (“Парадокс” устуудьуйа-тыйаатыр) бүтэрбитэ.
Үлэтин-хамнаһын 2005 сыллаахха балыыһа клоунун быһыытынан саҕалаабыта. Ол курдук кини Арассыыйатааҕы оҕо килиниичэскэй балыыһатын (РДКБ) иһинэн үлэлиир Ыараханны ыалдьыбыт оҕолорго көмөлөһөр уопсастыбаннай аһымал пуонда волонтерун быһыытынан, РДКБ кылаабынай бырааһа Николай Николаевич Вагонов көҥүллээһининэн, ыалдьа сытар оҕолору киирэн сэргэхситэр буолбута. Киниэхэ үлэтигэр кэмиттэн кэмигэр устудьуоннааҕы сылларын доҕотторо кэлэн көмөлөһөр буолбуттара.
Седов ити курдук үс сыл устата үлэлээбитэ. Ол кэннэ быраастар уонна ыарыһах оҕолор төрөппүттэрэ клоунада оҕолор атахтарыгар туралларыгар, майгылара көнөрүгэр, уопсайынан, реабилитация түргэнник барарыгар көмөлөһөр эбит диэн санааҕа кэлбиттэрэ.
Онон сибээстээн ити кэмнэргэ Седов Швейцарияҕа баран “Theodora” диэн балыыһа клоуннарын тэрилтэтигэр үөрэнэн кэлбитэ уонна бэйэтэ эмиэ баҕалаах дьону клоуннуургу үөрэтэн барбыта.
2008 сыллаахха “Клоуннар оскуолаларын” бастакы хараҥаччылара тахсыбыттара. Эмиэ ити сыл РДКБ-га клоуннар бастайааннай сулууспара үлэтин саҕалаабыта.
2009-2010 сыллардаахха оскуолаҕа уопсайа 65 киһи кэлэн үөрэнэн салгыы бэйэлэрэ волонтердуу барбыттара.
2009 сыллаахха Седов “Доктор-клоун” диэн ыараханнык ыалдьыбыт оҕолорго көмөлөһөр оҥкуллаах кэмиэрчэскэйэ суох тэрилтэни тэриммитэ уонна идиэйэ ааптара, олоххо киллэрээччитэ буоларын быһыытынан, дириэктэр буолбута.
2010 сыл сайыныгар Константин Седов Арассыыйаҕа Франция култууратын сылын чэрчитинэн “Le Rire Médecin” (балыыһа клоуннарын тэрилтэтэ) тэрилтэ кэлэ сырыттаҕына икки нэдиэлэлээх маастар кылааска сылдьан баран, ол сыл күһүнүгэр үһүө буоланнар Парижка анаан стажировкалана бараллар.
Билигин Константин Седов хамаандата “Балыыһа Клоуннара” кэмиэрчэскэйэ суох тэрилтэни тэринэн үлэлии-хамсыы сылдьаллар.
Юрий Евгеньевич Благов. Благов Юрий Евгеньевич — экономика билимин кандидата, Санкт-Петербургтааҕа государственнай университет стратегическай уонна Аан Дойдутааҕы менеджмент кафедратын доцена, «Управление проектами в области социального предпринимательства» диэн программа салайааччыта, ПрайсвотерхаусКуперс аатынан кооперативнай түмэт эппиэтнэһин киинин салайааччыта, английскайдыы уонна ньууччалыы 50 тахса кинигэ ааптара
Олоҕо.
1981 сыллаахха "Политическай экономика" идэлээх ЛГУ экономика факультетын бүтэрбит. Ол факультекка 1987 сыллаахха кандидатскай диссертациятын көмүскээбит.
Беркли куоракка Калифорния университетыгар (1998), Хельсинкига Аалто Университетыгар(2009-2010), Сколково куоракка Москватааҕы салайыы оскуолатыгар (2010) үөрэтэ сылдьыбыта. 2004 сыллаахха Минобрнауки наҕараадатынан бэлиэтэммитэ — Российскай Федерация үрдүк үөрэҕириитин ытыктабыллаах үлэһитэ
2003 сылтан «Российском журнале менеджмента» редакционнай сүбэтигэр баар. 2009 сылтан Вестнике Санкт-Петербургского университета хаһыат эппиэтнэстээх редактора («Менеджмент» диэн серия). 
2013 сылтан РФ Федеральнай Мунньах Гос. Дума Экономикаҕа, инновационнай сайдыыга уонна урбааҥҥа комитетын иһинэн баар Түмэт урбаанын сайдыытын туһунан экспертнай сүбэ чилиэнэ.
Хас да Аан Дойдутааҕы кэнпириэнсийэ үлэтин салайбыта, 2012 сыллаахха Варшаваҕа буолбут V Аан Дойдутааҕы урбаан, экономика уонна этика ассоциациятын кэнпириэнсийэтин кыттыылааҕа уо.д.а.
Кини А. Петрова-Савченкону кытта суруйбут «Corporate philanthropy in Russia: evidence from a national awards competition» диэн ыстатыйата Emerald диэн издательство ааптардарын ассоциация премиятын лауреата.
Сүрүн наукаҕа интириэстэрэ — корпоративнай түмэт эппиэтнэһэ, түмэт урбаана.
Талыллыбыт суруйуулара.
Монографиялара:
Дакылааттара:
Билим сурунаалларыгар ыстатыйалар:
Россияҕа түмэт туризма. Россияҕа түмэт туризма — үлэ биэрээччилэр уонна государственный пуондалар үбүлээһиннэринэн тэриллэр туризм.
Остуоруйата.
Россияҕа түмэт туризма (быһаарыытын холбоон) «Об основах туристской деятельности в Российской Федерации» диэн Россия федеральнай сокуонунан салайтарар. Сокуонунан түмэт туризма «дойду бастатан туран салайар туризм көрүҥэ», ол эрээри, 2012 сыллаах көрдөрүүлэринэн түмэт туризмыгар сыһыаннаах биир да сокуон ылыллыбатах. РФ сорох субъектара, холобур, Краснодар кыраайа уонна Санкт-Петербург, түмэт туризма сайдарын туһугар бэйэлэрэ сокуоннары ылына сатаабыттара.
Европа дойдуларыгар (Россияттан диэн уратыта) дойду түмэт туризмын үбүлээбэт уонна анал тэрилтэ таһаарар отпуск чектарын систематыгар олоҕурар. Бу чектар үлэ биэрээччилэргэ уонна түмэт тэрилтэлэригэр тарҕанар. Россияҕа дойду сүрүн оруола сөптөөх эйгэни оҥорууга буолбакка, үбүлээһиҥҥэ эрэ..
Россияҕа түмэт туризма санаторно-курортнай эмтээһини кытта ыкса ситимнээх. Бу санаторно-курортнай тэрилтэлэр туристическай тэрилтэ ахсааныгар киирбэттэр. Ол иһин туһанааччы уонна ыытааччы икки ардыгар договор сыһыана үөскээбэт, онтон сылтаан турист бырааба суох буолан хаалар. Сүрүннээн түмэт туризмы үбүлээһин бюджет харчытыгар олоҕурар. Ону таһынан бу туризмы үлэни биэрээччилэр үбүлүүллэр. 
Түмэт туризмыгар урбаан.
Дойдуттан уонна пуондалартан ааһан түмэт урбаанньыттара улахан көмө оҥороллор. 
Түмэт туризмыгар түмэт урбаанын тэрийии биир холобура "Росомаха" диэн Камчаткатааҕы эдэр ыччат туризмын киинэ буолар. Бу киин сүрүн уратыта диэн туристар аҥардара көннөру туристар, иккис аҥардара түмэт туристара.
Samasource. Samasource — Аан Дойду саамай дьадыҥы дойдулар олохтоохторугар информационнай технологияларга сыһыаннаах үлэни биэрэр Эмиэрикэ эргиэнэ суох тэрилтэтэ.
Тэрилтэ.
Samasource эргиэнэ суох тэрилтэни Лейла Джана 2008 сыл бэс ыйын 1 к. тэрийбитэ. Samasource тэрийэргэ бастакы хапытаалын (20 000 евроны) Лейла Нидерландыга буолбут Аан Дойдутааҕы бизнес-планнар күрэхтэһиилэригэр кыайбыта.
Джана Samasource уларыйбат салайааччыта буолбута.
Тэрилтэ аата «сама» - "тэҥ" суолталаах санскрит сыһыарыытыттан уонна «source» - "төрүт" диэн суолталаах английскай тылтан үөскээбит.
Лейла баҕа санаатынан бу аат дьон тэҥ кыахтааҕын көрдөрүөхтээх этэ.
Samasource киинэ Сан-Франциско куоракка (АХШ) баар.
2013 сыл туругунан Samasource офистара Найробига (Кения), Гаитига,  Индияҕа уонна Угандаҕа бааллар этэ.
2015 сыл туругунан "Samasource" Лейла тэрийбит үс тэрилтэлээх "Sama Group "диэн хампаанньаҕа киирэр (иккис тэрилтэ "Samahope"  уонна үһүс - "Samaschool" ).
Бизнес-модель.
Samasource бизнес-модела IT-индустрия бастыҥ тэрилтэлэриттэн сакаас ылыыга уонна бу сакааһы дьадаҥы дойдуларга баар микроүлэ кииннэригэр тарҕатыыга олоҕурар.
«Микроүлэ» () диэн өйдөбүлү Лейла Джана Брюсселга буолбут TED кэнпириэнсийэтигэр кииллэрбитэ.
Samasource тэрийээччитин санаатынан микрокредит харчы кыһалҕатын суох оҥорорун курдук «микроүлэ» үлэ кыһалҕатын суох оҥоруохтаах.
Samasource биэрэр үлэтэ олус судургу уонна ону оҥорорго туох да үөрэх наадата суох, ол эрээри автомат кыайан оҥорбот. Холобур, администрирование уонна интернет-ресурстарын модерация.
Үлэ көрдөрүүлэрэ.
Samasource бастакы килийиэнэ Benetech диэн эргиэнэ суох түмэт тэрилтэтэ буолбута.
2013 сыллаахха Samasource 2 700 дьадаҥы дьахтарга уонна эдэр ыччакка 2 мөл доллары төлөөбүт. Уопсайа 10 тыһ тахса Африка, Соҕурууҥҥу Аасыйа уонна Карибтар олохтоохторун өйөөбүт.
2014 сыллаахха тэрилтэ 5 500 үлэ сирин биэрбитэ.
2015 сыл туругунан Samasource кытта eBay, gettyimages, Google, tripadvisor, Walmart, Microsoft, LinkedIn улахан хампаанньалар үлэлииллэр.
Сыанабыал.
Samasource үлэтин Google Foundation, Cisco Foundation, MasterCard и eBay Foundation өйөөбүттэрэ.
Samasource Рокфеллер уонна Мулаго пуондаларын () стипендиата.
2012 сыллаахха АХШ госсэкэрэтээрэ Хиллари Клинтон тэрилтэҕэ$500 тыһ. премияны биэрбитэ.
D.light. D.light Design — Аан Дойдутааҕы инжиниринговай уонна атыы хампаанньата — Соҕурууҥҥу Эмиэрикэ, Африка уонна Индия хаһаайстыбаларыгар анаммыт чэпчэки светодиоднай лампалары оҥорор тэрилтэ; ону таһынан торговай марка.
Тэрилтэ.
"D.light Design"  хампаанньаны 2007 сыллаахха Сэм Голдман уонна Нед Тозун тэрийбиттэрэ. Кинилэр бастаан сүрүн салайааччылар буола сылдьыбыттара.
2010 сыллаахха директордар сүбэлэрин бэрэссэдээтэлэ, онтон 2011 сыл кулун тутарыгар сүрүн салайааччы  Донн Тайс буолбута (ол иннинэ 2008 сылтан хампаанньа салалтатыгар баар этэ).
"D.light Design" киинэ Улахан Каймаҥҥа Джорджтаун куоракка баар.
Эбии офистар  АХШга (Сан-Францискога), Кытайга, Индияҕа уонна Илиҥҥи Африкаҕа бааллар.
2010 сыллаахха хампаанньа 80ча үлэһиттээх этэ.
Хампаанньа инвестицияны ыҥыраары түөрт сессия тэрийбитэ (посев, A, B, C). Хампаанньа акционердарынан буолбуттара: Acumen (A уонна C), Омидьяр Ситимэ (C) уонна Gray Ghost Ventures (A уонна C). Сорохтор бэйэлэрин дьонун "D.light Design "Директордарын Сүбэтигэр кииллэрбиттэрэ.
2011 сыллаахха этиллибитинэн General Electric диэн хампаанньа бииргэ үлэлиэн баҕарбыта.
Үлэтэ.
Хампаанньа үлэтэ уонна бизнес-модела этиллибит сыаллартан-соруктартан тутулуктаах — Аан Дойду саамай дьадаҥы дойдулар олохтоохторун күн күүһүнэн хааччыйыы.
Хампаанньа сүрүн оҥоһуктара - светодиоднай лампалар уонна араас күүстээх иһигэр күн батареялаах фонардар.
"D.light Design" бастакы оҥоһугун 2008 сыллаахха көрдөрбүттэрэ.
Индияҕа атыы Nova диэн 30 доллар сыаналаах 12 чаас иитиллэр уонна керосиновай лампаттан 10 төгүл күүстээхтик тыгар уонна төлөпүөн иитиитэ буолуон сөпьөөх лампаттан саҕаламмыта.
Уопсайынан лампа сыанан 2-300 доллар икки ардынан (кээмэйиттэн уонна күүһүттэн тутулуктаах).
Тыгар оҥоһуктары эрэ буолбакка хампаанньа атын да тэриллэри оҥорор (холобур, төлөпүөн иитэрин).
Сүрүннээ Соҕурууҥҥу Аасыйаҕа уонна Африкаҕа атыылыыллар. Хампаанньа официальнайдык 60 дойдуга бэйэтин оҥоһуктарын тарҕатар. Официально буолбакка хампаанньа оҥоһуктара быдан элбэх дойдуларга тарҕанар.
Хампаанньата туттар дьон санаатын истэн куруутун оҥоһуктарын саҥардан уонна тупсаран биэрэр.
Көрдөрүүлэр.
Хампаанньа түргэнник сайдан испитэ, холобур 2010 сыл тохсунньутугар "D.light Design" 22 тыһ. оҥоһуку атыылаабыта, онто ый буолан баран — 46 тыһ.
2012 сыллаахха Индияҕа "D.light Design" оҥорор лампалара мөлүйүөн дьиэ кэргэн дьиэтигэр турар этэ.
2014 сыл саҕаланыытыгар хампаанньа 60 дойдуга 6 мөл тахса светильнигы атыылаабыт этэ. Ол кэмҥэ 10 000 атыы сирдэрэ ыйга 500 000 фонары атыылыыр этэ. Гарантия кэмигэр 0,5 эрэ % оҥоһук алдьанар этэ.
Наҕараадалар уонна премиялар.
2010 сыллаахха хампаанньа Ashden диэн Индия премиятынан бэлиэтэммитэ.
2013 сыллаахха "d.light"  ттан премия быһыытынан 1,5 мөл доллары ылбыта.
2014 сыллаахха Шваб Пуондата Донн Тайска, Нед Тозуҥҥа уонна Сэм Голдмаҥҥа D.light Design хампаанньаҕа үлэлэрин иһин сыл саамай ордук түмэт урбаанньыта ааты иҥэрэр.
БлагоБутик. «БлагоБутик» — москватааҕы түмэт маҕаһыын, атыыттан киирбит харчыта «Олоҕу бэлэхтээ» уонна «Вера» түмэт тэрилтэлэргэ ыарыһах уонна эмтэммэт ыарыылаах оҕолорго көмө курдук ыытыллар. Маҕаһыыҥҥа бэйэлэрин таҥастарын биллэр артыыстар, музыканнар уонна дизайнердар бэлэхтииллэр.
Уратылара.
2012 с. биллибэт урбаанньыт «Олоҕу бэлэхтээ» уонна «Вера» пуоннарга көмөлөһөр түмэт маҕаһыын арыйбыт. Россия үрдүнэн инник маҕаһыыннар олох кэлин аһыллар буолбуттар, омук сиригэр аһыллыбыттара ырааппыт. Инник маҕаһыыннар биллэр секонд-хенд маҕаһыыннарга майгыннаабаттар, тоҕо диэтэр түмэт инвестиция моделын тутталлар. Атыыттан киирбит харчынан дьаһаныы ороскуотун сабанар уоннааҕыта барыта түмэт тэрилтэлэргэ тарҕанар. «БлагоБутик» салайааччыта Елена Таланина этэринэн пуоннарга киирбит харчы кырата 50% ыытыллар. 
Маҕаһыын сүрүннээн биллэр таҥас оҥорор фирмалар (бренд) табаардарын атыыга ылар. Маҕаһыыҥҥа биллэр дьон чаастатык таҥастарын бэлэхтииллэр, ол быыһыгар: Чулпан Хаматова, Дина Корзун, Ингеборга Дапкунайте, Геннадий Хазанов Лия Ахеджакова, Алёна Бабенко, Татьяна Арно, Софико Шеварнадзе, Тина Канделаки, Максим Рапопорт, Даша Гаузер, Лада Калинина, Макс Черницов, Елена Железнякова уо.д.а.
Сигэлэр.
БлагоБутик маҕаһыын саайта
Жаклин Новограц. Жаклин Новограц (; род. АХШ) — Эмиэрикэ урбаанньыта, менеджер уонна суруйааччы, түмэт урбаан идеяларын олоххо кииллэрэр Acumen Fund, Inc. диэн хампаанньа тэрийээччитэ уонна салайааччыта.
Новограц хас да кэтиир сүбэлэр чилиэнэ.
Foreign Policy Новограцы 100 саамай ордук глобально толкуйдуур дьон ахсааныгар, онтон  буоллаҕына уон сыл 25 саамай өйдөөх дьон тиһигэр кииллэрбиттэрэ.
Олоҕо.
Жаклин Новограц АХШга төрөөбүтэ уонна сэттэ оҕоттон улаханнара.
Вирдьиния Университетыгар экономиканы уонна Аан Дойдутааҕы сыһыаннары үөрэппитэ, онтон Стэнфорд бизнес-оскуолатыгар МВА таһымын ылбыта.
Новограц Аан Дойдутааҕы кредит аналитигын быһыытынан Chase Manhattan Bank хампаанньаҕа үлэтин саҕалаабыта.
Үс сылынан бааҥҥа үлэтин хаалларар уонна быраабы тутуһуу туһугар үлэҕэ кыттар. Ол түмүгэр кини Африкаҕа Аан Дойдутааҕы баан уонна ЮНИСЕФ үлэһитэ буолар.
ЮНИСЕФ үлэһитин быһыытынан Руандаҕа 1980-с сс. бүтүүлэригэр Duterimbere диэн дойду бастакы микрофинансовай хампаанньаны тэрийэргэ көмөлөһөр.
2000-с сс. саҕаланыыларыгар Кигалига (Руанда) сарсыарда сүүрэ сылдьан Жаклин уон сыл анараа өттүтүгэр благотворительноска биэрбит күөх сибиитирэтин биир уол кэтэ сылдьарын көрбүт. Бу алҕас көрсүһүүттэн Жаклин «Күөх сибиитирэ» () диэн кинигэтин суруйар уонна инники дьарыгын билгэлиир.
Новограц 2001 сыд муус устар 1 к. Acumen Fund, Inc. тэрийиэн иннинэ Рокфеллер пуондатын программатын тэрийэр уонна салайар
2010 сыллаахха Жаклин Новограц Acumen-ҥа үлэтин иһин сыл түмэт урбаанньыта буолар ().
2011 сыл ахсынньытыгар Жаклин Новограц уонна Acumen Fund, Inc. Forbes сурунаал таһыгар уруһуйдаммыттара.
Тус олоҕо.
Жаклин Новограц сыл ахсын буолар TED конференцияларын тэрийэр киһиэхэ - Крис Андерсоҥҥа кэргэн тахсыбыт.
Үс кыыстаахтар — Елизавета, Анна уонна Зоя (1986—2010).
Убайа Майкл Новограц   диэн хампаанньа тойоно. Атын убайа — Роберт Новограц (см. ) — дизайнер.
BKash. bKash Limited — Бангладеш хампаанньата уонна биир ааттаах микрофинансовай мобильнай банкиҥ платформата; дойду иһинэн бастакы уонна бастыҥ хампаанньа.
Хампаанньата аата - тыл оонньуута, ааты түргэнник аахтахха "сайдыы" диэн бенгальскай тылга майгынныыр.
Тэрилтэ.
"bKash Limited"  хампаанньа 2010 с. тэриллибитэ уонна 2011 сыл от ыйыгар рынокка тахсыбыта. Бастаан 2008 сыллаахха Камал уонна Икбал Кадир ини-биилэр үлэлэтэ сатаабыттара, ол гынан баран Бангладеш Киин Баана лицензия биэрбэтэҕэ.
"bKash Limited"  хампаанньаны "BRAC Bank" уонна "Money in Motion LLC" (5 мөл доллар) тэрийсибиттэрэ. 2013 сыл муус устарыгар Аан Дойдутааҕы финансовай корпорацияттан көмө киирбитэ. Кэлин 2013 с.  Аан Дойдутааҕы баан, Билл уонна Мелинда Гейтс Пуондалара (10 мөл доллар) уо.д.а. тэрилтэлэр көмөлөспүттэрэ.
"BRAC Bank "ийэ тэрилтэ буолан  bKash 51 % акциятын бас билэр.
Камал Кадир "bKash Limited "салайар, Икбал Кадир хампаанньа Салайааччыларын Сүбэтигэр киирэр. Салайааччылар Сүбэлэрин бэрэссэдээтэлэ — Мухаммад А. (Руми) Али ()
Үлэтэ.
Кадир ини-биилэр Бангладеш тыатын олохтоохторо судургу финансовай операцияны (безналичный перевод, займы ылыы) кыайан оҥорботторун өйдөөн көрбүттэр. Ини-биилэр эрдээҥҥи үлэлэрин түмүгүнэн олохтоохтор 68 %нара сиэп төлөпүөннээх этилэр уонна ол төлөпүөннэрин араас дьыалаҕа тутталлара (ол иһигэр бизнес-операцияларга).
"bKash"  төлөпүөнүнэн банковскай дьайыылары оҥорорго анаммыт этэ.
Көһөрүүлэри уонна атын безналичнай дьайыылары "bKash "мобиил платформатынан оҥоруохха сөп.
Наличнай дьайыы агеннар нөҥүө оҥоһуллар. Үгэс быһыытынан агент ол бу чааһынай маҕаһыыннар буолаллар. Ол да буоллар, хампаанньа бэйэтин филиалларын тарҕатарга дьулуһар.
"bKash"  сүрүн дохуота - транзакционнай төлөбүр. 2013 сыл ахсынньытыгар хампаанньа харчыны устуу иһин 1,85 % онтон көһөрүү иһин 0,5 % ылар этэ.
Көрдөрүүлэр.
Хампаанньа тэриллибитэ биир сыл ааспытын кэннэ (2012 сыл ахсынньытыгар) "bKash" систематыгар 2 мөл счет баар этэ, өссө биир сыл кэннэ -  2013 с. — 11 мөл.
Бастакы сыл иһигэр хампаанньа дойду үрдүнэн 5 000 агеннаммыта.
2013 с. "bKash Limited" -ы Бангладеш 22 % улахан киһитэ туттар этэ. .
2014 с. саҕаланыытыгар "bKash Limited"  500 тахса үлэһиттэрдээх уонна 80 000 агеннардаах этэ. Биир ыйга харчыны угууга 13 мөл транзакция уонна харчыны уһулууга 12 мөл буолааччы, харчыны көһөрүү 5 млн транзакция этэ. Көһөрүү орто кээмэйэ 27 доллар. Уопсайа ыйга 680 мөл доллар эргийэрэ.
80 % дохуот агеннарга барара, 7 % — мобильнай оператордарга. 
Наҕараадалар уонна премиялар.
2015 сыллаахха bKash Limited тэрийээччи уонна салайааччы Камал Кадир сыл түмэт урбаанньытын аатын ылбыта.
Эллен Густафсон. Эллен Густафсон (; төр. США) — эмиэрикэ урбаанньыта, түмэт урбаанньыт уонна бородууксуйа систиэмэтин актыбыыската. «FEED Projects» биир тэрийсээччитинэн биллэр, Лорен Бушы кытта, ону кытта кэммиэрсийэтэ суох «30 Project» тэрилтэ тэрийсээчитэ. Итини таһынан, Эллен Густафсон ООН аан дойдутааҕы бородууксуйа быыстапкатын бэрэстэбиитэлэ этэ уонна Даниэль Ньеренберг кытта «Food Tank: The Food Think Tank» тэрийсибитэ.
Биографията.
Густафсон Колумбия үнүбүрсүтүөтүн бүтэрэн, аан дойду бэлиитикэтин уобалаһыгар бакалаавр истиэпэнин ылбыта. Ол кэннэ Аан дойду сыһыаннарын сэбиэтигэр, ABC News терроризмҥа идэтийэр кэррэспэндиэнинэн үлэлээбитэ. 
2007 сыллаахха Густафсон Лорен Бушы, АХШ бэрэсидьиэнэ Джордж Буш балыһын кытта «FEED Projects» олохтооччута буолбута. «FEED Projects» суумкалары оҥорор, атыыттан киирбит жохуот ООН аан дойдутааҕы бородууксуйа бырагыраамматыгар аһардыллыахтаах. FEED суумкалара 100%-наах органик тупсаҕай сөптөөх матырыйааллартан оҥоһуллубут. Бырайыак сыл устатыгар биир оскуола үөрэнээччитин эбиэтинэн хааччыйар хайысхалаах. Бу бырайыакка кыттан Эллен Густафсон элбэх наҕараада ылбыта, ол иһигэр «Fortune» сурунаал версиятынан 2009 сыллаахха биир бөдөҥ кыахтаах дьахтар-урбаанньытынан ааттаммыта. Густафсон «FEED Foundation» толороочу дириэктэринэн үлэлии сылдьыбыта, «FEED Foundation» үлэтэ аан дойдуга аччыктааһыны утарыы уонна аан дойду 60 мөлүйүөн оҕотун оскуола аһылыгынан хааччыйыы.
Густафсон - «30 Project» тэрийээччитэ уонна толорооччу дириэктэрэ. Бу кэммирсийэтэ суох тэрилтэ отут сыллар иннилэригэр туттуллар аһылык оҥоруутун уларытыынан дьарыктанар, ону кытта глобаальный бородууксуйаҕа тэҥэ суох сыһыан кыһалҕаларын быһаарар. Ону таһынан «30 Project» аһылык промышленнаһыгар ыйыллыбыт кыһалҕалары уларытар сорунуулаах араас хампаанньалары тардар. В «30 Project» Густафсон работает совместно с Даниэль Ньеренберг.
Джейн Чен. Джейн Мэри Чен (; ахсынньы 5 күнэ 1978 сыл) — эмиэрикэ урбаанньыта, медициина тэрилин оҥорор Embrace Innovations уонна Embrace хампаанньалар тэрийсээччилэрэ, Embrace Innovations билиҥҥи толорооччу дириэктэрэ.
Биография.
Джейн Чен, Тайваньтан төрүттээх американка, 1978 сыллаахха төрөөбүтрэ. Калифорния Апленд оскуолатыгар үөрэммитэ. Ол кэннэПомон еэллиэһигэр, Гаарвард уонна Стэнфордс үнүбүрсүтүөттэригэр үөрэммитэ. Сайдар дойдуларга доруобуйа харыстабылын эйгэтигэр үлэлээбитэ, кэммиэрсийэтэ суох тэрилтэлэри кытта, ол иһигэр Клинтон пуондатын кытта үлэлэспитэ..
Стэнфордка үөрэнэр кэмигэр устудьуоннар бөлөхтөрө, ол иһигэр Джейн Чен, Рахул Паникер, Линус Лиан уонна Нагананд Мурти, преподавателлэрин ыйыытынан сайдан эрэр дойдулар дьадаҥы оройуоннарыгар туһаныллыахтаах оҕо инкубааторын оҥоруунан дьарыктаммыттара. Оҥоһуллубут инкубаатор туттарга судургу, уота суох үлэлиир уонна сыаната ырыынакка баар дьүөрэлээхтэриттэн удамыр эбит. Сыл буолан баран хамаанда Embrace хампаанньаны арыйбыта, ол кэннэ — Embrace Innovation. Бастакылара — кэммиэрсийэтэ суох тэрилтэ, үксүгэр дьадаҥы оройуон клииникаларын инкубааторынан хааччыйар, иккис — кэммиэрсийэлээх түмэт урбаан тэрилтэтэ, инкубаатордары кыахтаах клииникаларга атыылыыр, киирбит дохуотун чааһын Embrace хампаанньаҕа аһардар. Embrace Innovations аһыллыаҕыттан 2012 сылтан Чен хампаанньа толорооччу дириэктэрэ.
2013 сыллаахха Шваб түмэт урбаанын пуондата Чены сыл түмэт урбаанынан биллэрбитэ, журнал "Forbes" включил её в число 30 главных социальных предпринимателей мира.
Рахул Паникер. Рахул Алекс Паникер (; алтынньы 19 күнэ 1980, Керала, Индия) — Индия урбаанньыта, сайдар дойдуларга кэмин иннинэ төрөөбүт уонна көлөөк оҕолор кыһалҕаларынан дьарыктанар Embrace Innovations уонна Embrace бэрэсидьиэнэ уонна тэрийсээччитэ.
Биографията.
Рахул Паникер 1980 сыллаахха Индияҕа Мавеликарега төрөөбүтэ (Керала штат). Кувейтка Indian Community School оскуолаҕа үөрэммитэ. Ол кэннэ Стэнфорд уонна Индия технологическэй институутугар Мадраска үөрэммитэе, электротехникаҕа дуотар истиэпэнин ылбыта. Быстах кэмҥэ волокно-оптика ситимин эйгэтигэр үлэлиир Infinera хампаанньаҕа үлэлии сылдьыбыта.
2007 сыллаахха Стэнфордка үөрэнэр кэмигэе Паникер уонна хас да устудьуон үһүс дойдуларга туттуллуохтаах оҕо инкубааторын оҥорорго сорудах ылбыттара. Оҥорбут бырайыактара туһанарга табыгастаах уонна судургу буолбута, уотунан үлэлээбэт уонна баар инкубаатордартан сыаната 100 төгүл чэпчэки этэ. Үөрэхтэрин бүтэрэн кинилэр баран Embrace уонна Embrace Innovation хампаанньаны тэрийбиттэрэ, бастакылара — кэммиэрсийэтэ суох тэрилтэ, үксүгэр дьадаҥы оройуон клииникаларын инкубааторынан хааччыйар, иккис — кэммиэрсийэлээх түмэт урбаан тэрилтэтэ, инкубаатордары кыахтаах клииникаларга атыылыыр, киирбит дохуотун чааһын Embrace хампаанньаҕа аһардар. Хампаанньа инникитин инкубааторынан наадыйааччылары барыларын хааччыйар былааннаах.
2013 сыллаахха Шваб түмэт урбаанын пуондата Паникеры сыл түмэт урбаанньытынан биллэрбитэ. Ол сыл ахсынньытыгар паникер Embrace атын тэрийээччилэрин кытта "The Economist" сурунаалтан түмэккэ уонна экэнимэмикэҕэ иннваацияларын иһин наҕараада ылбыта.